open-index/open-wikipedia-markdown huggingface dataset:
சார்லசு டிகால் வானூர்தி நிலையம்

**பாரிசு சார்லசு டிகால் வானூர்தி நிலையம் ** (*Paris Charles de Gaulle Airport*, , ), மேலும் **ருவாய்சி வானூர்தி நிலையம்** (அல்லது பிரான்சியத்தில் சுருக்கமாக *ருவாய்சி*) என அறியப்படும் இந்த வானூர்தி நிலையம் பிரான்சின் மிகப்பெரும் வானூர்தி நிலையமும் உலகின் முதன்மை வான்வழி மையங்களில் ஒன்றும் ஆகும்.  இது ஐந்தாவது பிரெஞ்சு குடியரசின் நிறுவனரும் *கட்டற்ற பிரெஞ்சுப் படை*யின் தலைவருமான சார்லஸ் டி கோல் (1890–1970) நினைவாகப் பெயரிடப்பட்டுள்ளது. இது பாரிசின் வடகிழக்கே  தொலைவில் அமைந்துள்ளது.  ஏர் பிரான்சின் முதன்மை முனைய நடுவமாக சேவையாற்றுகிறது.

2012இல் இந்த நிலையம்  61,556,202 பயணிகளையும்  497,763 வானூர்தி இயக்கங்களையும் கையாண்டுள்ளது.  உலகின் ஏழாவது போக்குவரத்து மிக்க வானூர்தி நிலையமாகவும் ஐரோப்பாவில்  இலண்டன் ஹீத்ரோ வானூர்தி நிலையத்தை அடுத்து இரண்டாவது போக்குவரத்து மிக்க வானூர்தி நிலையமாகவும் விளங்குகிறது. வானூர்தி இயக்கங்களை அடிப்படையாகக் கொண்ட  தரவரிசையில் உலகின் பத்தாவதாகவும் ஐரோப்பாவில் முதலாவதாகவும் விளங்குகிறது.  2011இல் சரக்கு போக்குவரத்தில் 2,087,952 மெட்றிக் டன்களை கையாண்ட  இந்த நிலையம் உலகளவில் ஐந்தாவதாகவும் ஐரோப்பாவில்  பிராங்க்புர்ட் வானூர்தி நிலையத்தை அடுத்து இரண்டாவதாகவும் உள்ளது.

## மேற்சான்றுகோள்கள்

## வெளி இணைப்புகள்

;பொது
*Aéroports de Paris  (official website) 
*Aéroport de Paris Charles de Gaulle  (Union des Aéroports Français) 
;2ஈ முனையம் உருக்குலைந்தது குறித்து
*Official report of the administrative enquiry commission  
*Photos of Terminal 2E before and after the collapse and during reconstruction

பகுப்பு:பிரான்சு வானூர்தி நிலையங்கள்
பனிவரகு

**பனிவரகு** (*Panicum Miliaceum*) ஒரு புன் செய் தானியம். இதில் ஈரப்பதம், புரதம், கொழுப்பு, நார்ச்சத்து, தாது உப்புக்கள் மற்றும் மாவுச்சத்து போன்ற ஊட்டச்சத்துகள் அடங்கியுள்ளன. முறுக்கு, சீடை, அதிரசம் போன்ற தின்பண்டங்களை பனிவரகால் செய்யலாம். பனிவரகு உடலில் சர்க்கரை அளவினை குறைக்கிறது.

## சாகுபடி முறை

சிறுதானியங்களில் மிகவும் குறைந்த வயதுடையது பனிவரகு. இது 65 நாட்களில் மகசூல் கொடுத்துவிடும்.

பகுப்பு:சிறு தானியங்கள்
பகுப்பு:ஒன்றிணைக்க வேண்டிய தாவரவியல் கட்டுரைகள்
ஞானப்பிரகாச மாலை

**ஞானப்பிரகாச மாலை** என்பது 16 ஆம் நூற்றாண்டில் வாழ்ந்த குருஞான சம்பந்தர் இயற்றிய நூல். குருஞான சம்பந்தரின் ஆசிரியர் கமலை ஞானப்பிரகாசர். இது ஆசிரியரைப் போற்றி மாணாக்கர் எழுதிய நூல். இந்த நூலுக்குப் **பண்டாரக் கலித்துறை** என்னும் பெயரும் உண்டு.  

இது 46 கட்டளைக் கலித்துறைப் பாடல்களைக் கொண்ட நூல். இது நூலாசிரியர் தம் குருவாசிரியரைப் போற்றி அவ்வப்போது கானப்பட்ட பாடல்களின் தொகுப்பு.   

;பாடல்: எடுத்துக்காட்டு 

ஆரார் பகைக்கினும் ஆரார் நகைக்கினும் ஆவதென்ன
சீரார் கமலையுள் ஞானப்ரகாசன் என் சிந்தையுள்ளே
பேரா(து) இருந்து சிவானுபவம்  தரப் பெற்றுளனால்
வாராது சென்மமும்  போகாது பேரின்ப வாரியுமே.
 
## கருவிநூல்
மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பத்மா சுப்ரமணியம்

**பத்மா சுப்ரமணியம்** (பிறப்பு: 4 பிப்ரவரி 1943, சென்னை) தமிழ்நாட்டைச் சேர்ந்த பரத நாட்டியக் கலைஞர் ஆவார்.  பரதநாட்டியத்தில் ஆய்வு செய்து முனைவர் பட்டம் பெற்றுள்ள இவர், நடன அமைப்பாளர், இசையமைப்பாளர், எழுத்தாளர், ஆசிரியர் என பல துறைகளிலும் பங்களித்து வருகிறார். இவர் இந்தியாவைப் போன்றே உலக நாடுகளிலும் மிகப் பிரபலமானவர்.

## குடும்பம்
இவரின் தந்தை கே. சுப்பிரமணியம், தாய் எஸ். டி. சுப்புலட்சுமி, சகோதரர் எஸ் வி இரமணன் ஆகியோர் தமிழ்த் திரைப்பட உலகைச் சேர்ந்தவர்கள். பத்மா, வழுவூர் பி. இராமையா பிள்ளையிடம் பரதம் பயின்றார்.

## கல்வி
பத்மா இசையில் இளங்கலையும், மரபிசையியலில் (Ethno-Musicology) முதுகலைப் பட்டமும், நாட்டியத்தில் ஆராய்ச்சி செய்து முனைவர் பட்டமும் பெற்றுள்ளார். இவர் பரதம் குறித்து பல புத்தகங்கள், கட்டுரைகள், ஆய்வுக் கட்டுரைகள் பலவும் எழுதியுள்ளார். மேலும், கல்வி மற்றும் கலாச்சாரத்திற்கான இந்தியத் துணைக்கண்டக் குழுவில்(Indo-Sub-Commision) அதிகாரப்பூர்வமற்ற (Non-Official) உறுப்பினராகவும் இருந்துள்ளார்.

## விருதுகள்
* சங்கீத நாடக அகாதமி விருது, 1983
* இசைப்பேரறிஞர் விருது, 1994. வழங்கியது: தமிழ் இசைச் சங்கம், சென்னை.
* பத்மசிறீ
* பத்ம பூஷன், 2003
* கலைமாமணி விருது - தமிழக அரசிடமிருந்து 
* காளிதாஸ் சம்மன் விருது (1990 -1991)
* நாத பிரம்மம் - நாரத கான சபா, சென்னை.
* பாரத சஸ்த்ர ரக்‌சாமணி
* நேரு விருது (1983) - ஒருங்கிணைந்த இரஷ்யா அரசு
* புகுகா ஆசிய கலாச்சாரப் பரிசு (Fukuoka Asian Cultural Prize) - ஜப்பான், ஆசியாவில் மேம்பாட்டிற்காகவும், ஒருங்கிணைப்பிற்காகவும் இவர் ஆற்றிய பங்களிப்பிற்காக.
* கம்பன் புகழ் விருது, 2011 வழங்கியது: கொழும்புக் கம்பன் கழகம், இலங்கை 
* நிசகாந்தி புரஸ்காரம், 2015

## மேற்கோள்கள்

## பிற இணைப்புகள்
* ''The discovery of an inner voice'' - பத்மா சுப்ரமணியத்தின் செவ்வி
**இந்தியா'ஸ் 50 மோஸ்ட் இல்லுஸ்டிரியஸ் வுமன்(India's 50 Most Illustrious Women)* () இந்திரா குப்தாவால் எழுதப்பட்ட புத்தகம்.

பகுப்பு:1943 பிறப்புகள்
பகுப்பு:பரதநாட்டியக் கலைஞர்கள்
பகுப்பு:கலைமாமணி விருது பெற்றவர்கள்
பகுப்பு:பத்ம பூசண் விருது பெற்ற தமிழர்கள்
பகுப்பு:பத்மசிறீ விருது பெற்ற தமிழர்கள்
பகுப்பு:வாழும் மக்கள்
பகுப்பு:இசையமைப்பாளர்கள்
பகுப்பு:தமிழக எழுத்தாளர்கள்
பகுப்பு:ஆங்கில எழுத்தாளர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:தமிழ்ப் பெண் ஆடற் கலைஞர்கள்
பகுப்பு:காளிதாஸ் சம்மன் விருது பெற்றவர்கள்
பகுப்பு:பத்மசிறீ விருது பெற்ற பரதநாட்டியக் கலைஞர்கள்
பகுப்பு:தமிழ்நாட்டு நடனக்கலைஞர்கள்
பகுப்பு:தமிழ்நாட்டுக் கல்வியாளர்கள்
பகுப்பு:தமிழ்நாட்டுப் பெண் கல்வியாளர்கள்
பகுப்பு:இந்தியப் பாரம்பரிய பெண் நடனக் கலைஞர்கள்
வானகம் (பண்ணை)

**வானகம்** என்பது தமிழ்நாட்டில் கரூர் மாவட்டத்தின் கடவூர் வட்டத்தில் சுருமான்பட்டி எனும் ஊரில் அமைந்துள்ள ஒரு தன்னார்வ மாதிரி பண்ணை ஆகும். இது இயற்கை வேளாண் அறிவியலாளர் நம்மாழ்வாரின் வழிகாட்டலில் செயற்படுத்தப்படுகிறது.  வறண்ட பாறை நிலப்பரப்பை மூன்று ஆண்டுகளில் இயற்கை வேளாண் முறைகளைப் பயன்படுத்தி பல்லுயிர் வாழும் கானகமாக மாற்றியுள்ளனர்.

## வானகத்தின் நோக்கம்
* உயிர்ச்சூழலுக்கு இசைவான, நிலைத்து நீடிக்கவல்ல வேளாண் முறைகளை வளர்த்தெடுப்பது. 
* உயிர்ச்சூழலுக்கு இசைவான, நிலைத்து நீடிக்கவல்ல பண்ணை உற்பத்தி முறைகள் குறித்து நாடெங்கும் உள்ள உழவர்களுக்குப் பயிற்சியளிப்பது. 
* நிலைத்து நீடிக்கவல்ல பண்ணை உற்பத்தியில் ஈடுபடும் உழவர்களுக்கு ஆக்கமும் ஊக்கமும் அளிப்பது. 
* வேளாண் விளைபொருட்களின் தர மேம்பாட்டிற்காக கலந்துரையாடல், விழிப்புணர்வு அளித்து உதவி புரிவது. 
* நாட்டில் உள்ள சராசரி மனிதர்க்கும் தரமான வேளாண் விளைபொருள் சென்றடைய பாடுபடுவது. 
* பட்டணத்தில் வாழ்பவர்களுக்கும் ஊர்ப்புறத்து உழவுக் கலாச்சாரத்திற்கும் உறவை ஏற்படுத்த வழிமுறைகளைக் கண்டறிவது. 
* நலமான வாழ்வியல் முறை, உணவு முறைகளைப் பரப்புவதன் மூலம் ஆரோக்கியமான சமூகங்களை உருவாக்குவது. 
* பாரம்பரிய மருத்துவ முறைகள் குறித்த கருத்துக்களைப் பரப்புவதும் நடைமுறைப்படுத்துவதும். 
* பாரம்பரிய சிகிச்சை முறைகளை அடிப்படையாகக் கொண்ட இயற்கை மருத்துவ நடுவத்தை நிறுவுவது. 
* வேலை வாய்ப்பை உருவாக்கவல்ல பயிற்சிகளுக்கு ஏற்பாடு செய்வதும் நிதியுதவி செய்வதும்.

## பயிற்சி
வானகம் தன்னார்வளர்களுக்கு தங்க இடமும், உணவும் தந்து இயற்கை வேளாண்மையை கற்றுக் கொடுக்கின்றது. உடன் இருநாள் பயிற்சி, நான்கு நாள் பயிற்சி, மூன்று மாத பயிற்சி ஆகியவற்றை நன்கொடைப் பெற்றுக் கொண்டும் நடத்தி வருகிறது.

## மேற்கோள்கள்


## வெளி இணைப்புகள்
* வானகம் வலைதளம் 
* வானகம் வலைப்பூ
* வானகம் முகநூல் பக்கம்

பகுப்பு:கோ. நம்மாழ்வார்
பகுப்பு:தமிழ்நாட்டு வேளாண் அமைப்புகள்
பகுப்பு:பண்ணைகள்
பகுப்பு:தமிழ் சுற்றுச்சூழல் அமைப்புகள்
முத்துமல்லா

**முத்துமல்லா ரெட்டியார்** (1910? - 2013) என்பவர் தமிழ்நாட்டின் அறியப்பட்ட வேளாண்மையாளர், வேளாண் செயற்பாட்டளார் ஆக விளங்கியவர்.  இவர் காஞ்சிபுரம் மாவட்டத்திலுள்ள வறண்ட புலம்பாக்கம் என்ற ஊரில் குமரன் பண்ணை என அறியப்படும் ஒரு பசுமையான பாலையை உருவாக்கினார்.  இவரது செயற்பாடுகளுக்காக இவர் "வேளாண்மைச் செம்மல்" என்று தமிழக அரசால் பாராட்டப் பெற்றார்.  இவரது பண்ணையை "பாலையில் ஒரு பசுஞ்சோலை" என்று ஐ.நா உலக தொழிலாளர் நிறுவனம் பாராட்டியுள்ளது.

## மேற்கோள்கள்

## வெளி இணைப்புகள்
*முத்துமல்லா ரெட்டியார் நூற்றாண்டு விழா
*Muthumalla Reddiar retires from the membership of Damien Foundation India Trust 

பகுப்பு:தமிழ் விவசாயிகள்
ஞானாமிர்தம்

**ஞானாமிர்தம்** என்னும் நூல் 12 ஆம் நூற்றாண்டில் வாழ்ந்த வாகீச முனிவர் என்பவரால் எழுதப்பட்டது. சைவ சித்தாந்தக் கொள்கைகளை விளக்கும் நூல். இந்நூல் சைவ சித்தாந்த சாத்திரங்கள் அல்லது மெய்கண்ட சாத்திரங்கள் தோன்றுவதற்கு முன்பே சைவ சித்தாந்த மெய்ப்பொருளியல் கொள்கைகளை விளக்குகின்ற வகையில் எழுதப்பட்டது. 

இந்த நூலில் 75 அகவல் பாடல்கள் உள்ளன. அவை 4 முதல் 56 அடிகள் கொண்ட பாடல்களால் ஆனவை. சில பதிப்புகளில் விநாயகரைப் போற்றும் 2 வெண்பாக்கள் முகப்புப் பாடல்களாக அமைந்துள்ளன. பாயிரப் பாடல்களை அடுத்து இந்த நூலில் 8 பகுதிகள் உள்ளன. 

*சம்மிய ஞானம் 
*சம்மிய தரிசனம் 
*பாசபந்தம் 
*தேகாந்தரம் 
*பாசனாதித்துவம்  
*பாசச் சேதம்  
*பதி நிச்சயம் 
*பாசமோசனம் 

என்பன அவை
;பாடல்: எடுத்துக்காட்டு 

இருள்தீர் காட்சி அருளொடு புணர்தல்
அரும்பொறை தாங்கல், பிறர் பொருள் விழையாமை,
செய்த நன்று அறிதல், கைதவம்  கடிதல்,
பால் கோடாது பகலில்  தோன்றல்
மானம் மதாணி  ஆணிற் தாங்கல்
அழுக்காறு இன்மை அவாவின் தீர்தல், 
அருந்துயர் உயிர்கட்கு இருந்தகாலை
அழல் தோய்வு அன்னர் ஆகி ஆனாக் 
கழலும் நெஞ்சிற் கையற்று இனைதல் 
பன்னரும் சிறப்பின் மன்னுயிர்த் தெகைகட்கு
அறிவும் பொறியும் கழிபெருங் கவினும்
பெறற்கு அரு துறக்கம்  தம்மின் ஊங்கு
இறப்ப வேண்டும் என்று எண்ணரும் பெருங்குணம்  

## கருவிநூல்
மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005
## அடிக்குறிப்பு

பகுப்பு:12 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
வாகீச முனிவர்

**வாகீச முனிவர்** சைவ சித்தாந்தக் குருமார்களில் ஒருவர். 12 ஆம் நூற்றாண்டில் வாழ்ந்தவர். ஞானாமிர்தம் என்னும் நூலை இயற்றியவர். பரமானந்தர் இவரது ஞானாசிரியர். பரமானந்தர் கோடம்பாகை என்னும் ஊரில் வாழ்ந்துவந்தார். இவ்வூர் வேதாரணியத்துக்கு அருகில் உள்ளது. வாகீசரின் இளமைப்பெயர் ‘அருண்மொழித் தேவன்’.

பாகை முனிவர், ஞானாமிர்த ஆசிரியர் என்றெல்லாம் இவரை வழங்குவர். வாகீசரின் குடிப்பெயர் அம்பர் கிழான்.

இவர் திருவொற்றியூர் சென்று சில காலம் வாழ்ந்துவந்தார். இவர் இங்கு வாழ்ந்தபோது ‘சோம சித்தாந்தம்’ என்னும் புதிய கோட்பாட்டைக் கூறி வளர்த்துவந்தார்.

பின்னர் திருநெல்வேலி நாட்டுக்குத் திருவாலீச்சுரம் சென்று அங்கிருந்த ‘கோளகி’ மடத்தில் சில காலம் வாழ்ந்தார்.
 
## அடிக்குறிப்பு

பகுப்பு:நூலாசிரியர்கள்
பகுப்பு:சைவ சமய நூலாசிரியர்கள்
சுகார்னோ–அத்தா பன்னாட்டு வானூர்தி நிலையம்

**சுகார்னோ–அத்தா பன்னாட்டு வானூர்தி நிலையம்** (ஆங்கிலம்: *Soekarno–Hatta International Airport* (**TIM**); இந்தோனேசியம்: (*Bandar Udara Internasional Soekarno–Hatta*) என்பது , (**SHIA** அல்லது **சொயேட்டா**) இந்தோனேசியாவின்  சாவகத் தீவில் ஜகார்த்தா பெருநகரப்பகுதியின் முதன்மையான  வானூர்தி நிலையம் ஆகும்.

இந்த வானூர்தி நிலையம் இந்தோனேசியாவின் முதல் அரசுத்தலைவராக இருந்த சுகார்னோ மற்றும் துணைத் தலைவராக இருந்த முகமது அத்தா ஆகியோரின் நினைவாகப் பெயரிடப்பட்டுள்ளது. இதன் ஐஏடிஏ குறியீடான, **சிஜிகே**, நகரின் வடமேற்கேயுள்ள செங்காரெங் மாவட்டப் பெயரிலிருந்து பெறப்பட்டுள்ளது.

## பொது

இந்தோனேசியர்கள் இந்த நிலையத்தை  பொதுவாக **செங்காரெங் வானூர்தி நிலையம்** என்றே அழைத்தாலும், தாங்கெராங் நிர்வாகப் பகுதியிலேயே உள்ளது.

ஜகார்த்தாவின் மேற்கே 20&nbsp;கி.மீ. தொலைவில் அமைந்துள்ள இந்த வானூர்தி நிலையம் 1985-ஆம் ஆண்டில் திறக்கப்பட்டது; அதுவரை உள்நாட்டுச் சேவைகளுக்கு மத்திய ஜகார்த்தாவிலிருந்த *கெமயோரன்  வானூர்தி நிலையமும்* கிழக்கு ஜகார்த்தாவிலிருந்த அலிம் பெர்தானாகுசுமா பன்னாட்டு வானூர்தி நிலையமும் பயன்படுத்தப்பட்டு வந்தன. கெமயோரான் வானூர்தி நிலையம் பொதுவிடமாக மாற்றப்பட்டது.

அலிம் பெர்தானாகுசுமா பன்னாட்டு வானூர்தி நிலையம் *([[:en:Halim Perdanakusuma International Airport|Halim Perdanakusuma International Airport]])* இன்னமும் இயக்கத்தில் உள்ளது; பெரும்பாலும் மிக முக்கியமான நபர்கள், ஒப்பந்த வானூர்திகள் மற்றும் படைத்துறை இயக்கங்களுக்குப் பயன்படுத்தப்படுகிறது.

## வரலாறு

1992-இல் இரண்டாவது முனையமும் 2009-இல் மூன்றாவது முனையமும் திறக்கப்பட்டன. ஆனால் 2010-இல் திட்டமிடப்பட்ட 38 மில்லியன்களை விட மொத்த பயணிகளின் தொகை 43.7 மில்லியனை எட்டியது. 2012-இல் பயணிக்கும் மக்கள்தொகை  57.8 மில்லியன் பயணிகளாக உயர்ந்து உலகின் ஒன்பதாவது போக்குவரத்து மிக்க வானூர்தி நிலையமாக விளங்கியது.

## மேற்சான்றுகள்

## வெளி இணைப்புகள்
* 
* Soekarno–Hatta International Airport
* Sound recording from inside Soekarno–Hatta airport
* rental mobil bandara Soekarno–Hatta Jakarta

பகுப்பு:இந்தோனேசியா வானூர்தி நிலையங்கள்
ஞானாமிர்த உரை

**ஞானாமிர்த உரை** 16 ஆம் நூற்றாண்டில் எழுதப்பட்டது. இது 12 ஆம் நூற்றாண்டில் எழுதப்பட்ட ஞானாமிர்தம் என்னும் நூலுக்கு எழுதப்பட்ட உரை. இதனை எழுதியவர் இன்னார் எனத் தெரியவில்லை. இவர் ஞானாமிர்தம் நூல் எழுதிய வாகீசர் பரம்பரையில் வந்து உபதேசம் பெற்ற ஒரு ‘பக்குவி’ எனலாம்.

## உரை பற்றிய சில குறிப்புகள்
இவரது உரை கடினமான இலக்கிய நூல்நடையை விளங்கிக்கொள்ளுமாறு எழுதப்பட்டுள்ளது.  ஞானாமிர்த நூலை இந்த உரை ‘தமிழாகமம்’ என்று குறிப்பிடுகிறது. தானம் தரும் பொருள் என இந்த உரை குறிப்பிடுவன: சுவைநீர், குதிரை, ஒளிதரும் விளக்கு, ஆடை, அணிகலன், வட்டமான விசிறி, பொன், நெல், போர்வை முதலானவை.

## அடிக்குறிப்பு

## கருவிநூல்
மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
சீமாறு

**சீமாறு** என்பது வீட்டில் உள்ள குப்பைகளைக் கூட்ட அல்லது பெருக்கப் பயன்படுத்தும் ஒரு பொருள் ஆகும். இதனை விளக்குமாறு, துடைப்பம் என்றும் கூறுவர். தமிழகத்தில் உள்ள வெவ்வேறு வட்டார மொழிகளில் வெவ்வேறு சொற்களை பயன்படுத்துகின்றனர். விளக்கமாறு என்ற சொல்லை விளக்கமாத்து எனவும், துடைப்பம் என்ற சொல்லை தொடப்பம் எனவும் பேச்சுத் தமிழில் மாற்றி மொழியப்படுகிறது.

சீமாற்றைத் தயாரிக்கப் பயன்படுத்தப்படும் மூலப்பொருளான புல்லை சீமாறு புல் அல்லது சீமாற்றுப் புல் என அழைப்படுகிறது. 

பவானி வட்டம், பர்கூர் மலை, கடம்பூர் மலை, தாளவாடி உள்ளிட்ட பகுதிகளில் இரண்டு லட்சத்துக்கும் மேற்பட்ட மலைவாழ் மக்கள் வாழ்கின்றனர். இம்மலைப்பகுதிகளில் சோளகா, ஊராளி, மலையாளி இனத்தவர்கள் அதிகம் வசிக்கின்றனர். மலைவாழ் மக்களின் நலன் கருதி, கடந்த, 2006ல் சிறு வனப் பொருட்களை சேகரித்து விற்பனை செய்திட, மத்திய அரசு அனுமதி வழங்கியது. இதனால் இம்மக்கள் இந்த சீமாறு புல்லை பறிக்கும் தொழில் புரிந்து வருகின்றனர் என்பது குறிப்பிடத்தக்கது.

இதே பொருளைக்கொண்ட வேறு பக்கங்கள் பின்வருமாறு:

* துடைப்பம்
* விளக்கமாறு

## மேற்கோள்கள்

பகுப்பு:வீட்டுக் கருவிகள்
படுகத் திரைப்படத்துறை

**படுகத் திரைப்படத்துறை** (Badaga cinema) என்பது படுக மொழியில் வெளியாகும் திரைப்படங்களையும் அதைச் சார்ந்த தொழில்துறையையும் குறிக்கிறது. இதன் தலைமையகம் தமிழ்நாட்டில் உள்ள ஊட்டியில் உள்ளது. படுகர்கள் ஊட்டியிலும் அதைச் சார்ந்த மலைப்பகுதிகளிலும் அதிகம் வாழ்கிறார்கள். இதை படக சினிமா என்றும் அழைப்பர். இதுவரை நான்கு திரைப்படங்கள் வெளியாகியுள்ளன.

## திரைப்படங்கள்
* கால தப்பிட்ட பயிலு (1979)
* கெம்மாஞ்சு
* ஹொச முங்காரு (2006)
* கவாவத் தேடி (2009)
* சின்னதா பூமி (2010)

## மேற்கோள்கள்
* 

பகுப்பு:தமிழ்நாடு திரைப்படத்துறை
பகுப்பு:இந்தியத் திரைப்படத்துறை
சுதர்சன் தேவநேசன்

**சுதர்சன் தேவநேசன்** என்பவர் கனடாவில் வசிக்கும் இந்திய மருத்துவரும் கல்வியாலரும் ஆவார். இவர் பெங்களூரில் உள்ள காட்டன் பாய்சு பள்ளியில் படித்தார்.பின்னர் மெட்ராசு கிறிஸ்தவக் கல்லூரியிலும், சென்னைப் பல்கலைக்கழகத்திலும், வேலூரில் உள்ள கிறிஸ்தவ மெடிக்கல் கல்லூரியில் பயின்றார். சில காலம், தமிழ்நாட்டிலும், இராஜஸ்தானிலும் மருத்துவராகப் பணியாற்றினார்.
பின்னர்,, 1972 ஆம் ஆண்டில் கனடாவிற்கு குடிபெயர்ந்தார். நியுபவுண்ட்லாண்டில் உள்ள ஜேன்வே குழந்தைகள் மருத்துவமனையிலும் பணியாற்றினார். பின்னர் ரொறன்ரோவிற்கு குடிபெயர்ந்து குடும்ப மருத்துவராகத் தொடர்ந்தார். இவர் ஆர்டர் ஆஃப் கனடா என்ற கனடாவின் அமைப்பில் உறுப்பினராக உள்ளார்.

## சான்றுகள்

பகுப்பு:வாழும் மக்கள்
பகுப்பு:கனடியத் தமிழர்
பகுப்பு:1943 பிறப்புகள்
பசுந்தாள் உரப்பயிர்கள்

மண்ணில் கனிமச் சத்தினைச் சேர்ப்பதற்காக, தமிழக உழவர்கள் பயறுவகைப்பயிர் குடும்பத்தைச்சார்ந்த பயிர்களை வயலில் விதைத்து, அவை நன்கு வளர்ந்தவுடன், பூப்பதற்கு முன், வயலில் நன்கு மடக்கி உழப்படும் பயிர்களே **பசுந்தாள் உரப்பயிர்கள்** எனப்படும்.

## பசுந்தாள் உரப்பயிரின் நன்மைகள்

பசுந்தாள் உரப்பயிரின் வேரிலுள்ள வேர்முடிச்சுகள் வளிமண்டலத்திலுள்ள கிட்டா நிலையிலுள்ள நைட்ரஜனை, கிட்டும் நிலையிலான நைட்ரஜனாக மாற்றி இயற்கை வேளாண்மைக்கு உறுதுணை செய்கின்றது.

## தமிழகப் பசுந்தாள் உரப்பயிர்கள்
தமிழகத்தில் இயற்கை வேளாண்மை செய்பவர்கள் சங்குப்பூ, சணப்பை, அகத்தி, சூபாபுல் ஆகிய பசுந்தாள் உரப்பயிர்களை மண்ணிற்கு வளம் சேர்க்க பயன்படுத்துகின்றனர். உளுந்து, பாசிப்பயறு, காராமணி, துவரை ஆகியவற்றையும் விதைத்து மண்ணில் கனிமச்சத்தினைச்சேர்க்கும் உத்தியை தமிழக உழவர்கள் பின்பற்றி வருகின்றனர்.

பகுப்பு:உரம்
பகுப்பு:இயற்கை வேளாண்மை
தாத்தினேனி பிரகாஷ் ராவ்

**தாத்தினேனி பிரகாஷ் ராவ்** என்பவர் இந்தியத் திரைப்படத்துறையில் பல திரைப்படங்களை இயக்கியவர். இவர் தமிழ், தெலுங்கு, இந்தி ஆகிய மொழிகளில் திரைப்படங்களை இயக்கியுள்ளார்.

## திரைப்படங்கள்
# பல்நாட்டி யுத்தம் (1947) (துணை இயக்குநர்)
# துரோகி (திரைப்படம்) (1948) (துணை இயக்குநர்)
# மன தேசம் (1949) (துணை இயக்குநர்)
# சாவுகாரு (1950) (துணை இயக்குநர்)
# சம்சாரம் (1950) (துணை இயக்குநர்)
# பாதாள பைரவி (1951) (துணை இயக்குநர்)
# பல்லேதூரு (1952) (இயக்குநர்)
# பிட்சி புள்ளையா (1953) (கதாசிரியர், இயக்குநர்)
# பரிவர்த்தனா (1954) (இயக்குநர்)
# நிருபெடாலு (1954)  (இயக்குநர்)
# அமர தீபம் (1956) (இயக்குநர்)
# சரண தாசி (1956)   (இயக்குநர்)
# ஜெயம் மனதே (1956) (இயக்குநர்)
# மாதர்குல மாணிக்கம் (1956) (இயக்குநர்)
# அமர் தீப் (1958) (இயக்குநர்)
# சீதாமகர் (1958)    (இயக்குநர்)
# உத்தமப்புத்திரன் (இயக்குநர்)
# இல்லரிகம் (1959) (இயக்குநர்)
# கண்ணிறைந்த கணவன் (1959) (இயக்குநர்)
# நல்ல தீர்ப்பு (1959) (இயக்குநர்)
# காலேஜ் கேர்ள் (1960) (இயக்குநர்)
# எல்லோரும் இந்நாட்டு மன்னர் (1960)
# மா பாபு (1960) (இயக்குநர்)
# அன்பு மகன் (1961) (இயக்குநர்)
# சசுரால் (1961)  (இயக்குநர்)
# காத்திருந்த கண்கள் (1962) (இயக்குநர்)
# பகுராணி (1963)   (இயக்குநர்)
# ஹம்ராகி (1963) (இயக்குநர்)
# படகோட்டி (1964) (இயக்குநர்)
# பெகு பேட்டி (1965) (கதையாசிரியர், இயக்குநர்)
# சூரஜ் (1966) (இயக்குநர்)
# துனியா (1968) (இயக்குநர்)
# இசாட் (1968) (இயக்குநர்)
# வாஸ்னா (1968) (இயக்குநர்)
# நன்ஹா ஃபரிஸ்டா (1969) (இயக்குநர்)
# கர் கர் கி கஹானி (1970) (இயக்குநர்)
# ரிவாஜ் (1972) (இயக்குநர்)
# மினரு பாபு (1973)(இயக்குநர்)
# கலி பட்டாளு (1974)(இயக்குநர்)
# சம்சாரம் (1975) (இயக்குநர்)
# பொகரு பொட்டு (1976)(இயக்குநர்)
# சிரஞ்சீவி ராம்பாபு (1977)(இயக்குநர்)
# ஹமாரா சன்சார் (1978)(இயக்குநர்)
# கங்கா பவானி (1979)(இயக்குநர்)
# ஆஷா ஜோதி (1981) (இயக்குநர்)
# எங்களாலும் முடியும் (1982) (இயக்குநர்)
# கப் தக் சுப் ரகுங்கி (1988) (இயக்குநர்)

## மேற்கோள்கள்

பகுப்பு:1924 பிறப்புகள்
பகுப்பு:1992 இறப்புகள்
பகுப்பு:தெலுங்கர்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:இந்தித் திரைப்பட இயக்குநர்கள்
பகுப்பு:தெலுங்கு மக்கள்
பழம் வீதி ஞான வைரவர் ஆலயம்

thumbnail|ஆலய இறைவன்
**பழம் வீதி ஞான வைரவர் ஆலயம்** யாழ்ப்பாணத்திற்கு வடக்கே அமைந்துள்ள கந்தர்மடம் என்ற இடத்தில் உள்ள ஒரு வைரவர் ஆலயமாகும். இது பல காலங்களாக ஒரு குடிசையில் வைத்து ஊர் மக்களால் குல தெய்வமாக வணங்கப்பட்டு வந்தது. பின் அடியார்களின் விருப்பத்திற்கேற்ப ஒரு கோயிலாக கட்டியெழுப்பப்பட்டது. பரிவாரதெய்வங்களாக முருகன், பிள்ளையார், காளி ஆகியவற்றையும் அமைத்துள்ளனர். 

## மேற்கோள்கள்


பகுப்பு:குறுங்கட்டுரைகள்
பகுப்பு:யாழ்ப்பாண மாவட்டத்தில் உள்ள கோயில்கள்
அனந்த பத்மநாப நாடார்

**அனந்த பத்மநாப நாடார்** கன்னியாகுமரி மாவட்டத்தில் வேர்கிளம்பிக்கு அருகில் உள்ள தச்சன்விளை என்ற ஊரில் பிறந்தார். இவரது காலம் கி.பி. 1698-1750 ஆகும். இவர் திருவிதாங்கூர் மன்னன் மார்த்தாண்ட வர்மா அரியணை ஏற உதவியர். மார்த்தாண்ட வர்மா ஆட்சியில் முதன்மை தளபதியாக பணியாற்றியுள்ளார். 1741-இல் குளச்சலில் நடைபெற்ற குளச்சல் சண்டையில் மார்த்தாண்டவர்மா அரசுக்கும் - டச்சுப் படைக்கும் இடையே நடைபெற்ற போரில் டச்சுக்காரர்களைத் தோற்கடித்து அவர்களின் படைத்தலைவன் டிலனாயைக் கைது செய்தார். இப்போரில் அனந்த பத்மநாப நாடார் தலைமையில் அன்றைய காலகட்டத்தில் வாழ்ந்த 108 நாடார் ஆசான்களின் துணைக் கொண்டு டச்சுப் படையினரை தோற்கடித்தார்.

## நினைவிடங்கள்
குளச்சல் சண்டையில் வெற்றி பெற்றதற்காக அவரை பாராட்டி அவர் பெயரில் பல நினைவிடங்களை அமைத்த மன்னன் மார்த்தாண்ட வர்மன், பல ஊர்களுக்கு அனந்த பத்மநாபனின் பெயரைச் சூட்டினார். குமரி மாவட்டத்தில் உள்ள பத்மநாபபுரம் அரண்மனையின் பெயர் இவரை கவுரவிக்கும் விதமாக சூட்டப்பட்டது.

## வேலு தம்பி தளவாய்
அனந்த பத்மநாப நாடாருக்கு பின் வந்த வேலுதம்பி தளவாய், நாடார் வீழ்ச்சிக்கு முக்கிய காரணமாக இருந்தவர். அனந்த பத்மநாப நாடாருக்கு பின் திருவிதாங்கூர் ஆட்சியின் தளபதியாக பொறுப்பு வகித்த  இவர் 1809 ஆம் ஆண்டில் 3 ஆயிரத்திற்கும் மேற்பட்ட நாடார்களை வெட்டிப் படுகொலை செய்து கடலில் வீசினார். நாடார்களுக்கான வரியை இரட்டிப்பாக்கி கொடுமைப் படுத்தினார். வீரபாண்டிய கட்டபொம்மனை வீழ்த்த ஆங்கிலேயர்களுக்கு உதவி செய்தார். இவர் காலத்தில் அனந்த பத்மநாப நாடாரின் வரலாறு திரித்தல் மற்றும் நினைவிடங்கள் சிதைத்தல் நடைபெற்றது.

## இராமதாசு அறிக்கை
ஏப்ரல் 16,2013 அன்று நாளேடுகளில் வெளியிட்ட அறிக்கையில் அனந்த பத்மநாப நாடாருக்கு தச்சன்விளையில் நினைவுச்சின்னம் அமைக்க வேண்டும் என்று கோரிக்கை விடுத்துள்ளார்.

## மேலும் பார்க்க
* குமரி விடுதலைப் போராட்டம்
* தோள் சீலைப் போராட்டம்
* குளச்சல் சண்டை
* திருவிதாங்கூர் சாதிக் கொடுமைகள்
* நாடார்
* ஈழவர்
* இல்லத்துப் பிள்ளைமார்

## மேற்கோள்கள்

## புற இணைப்புகள்
* வி.நாகம் அய்யா, திருவிதாங்கூர் நாட்டு கையேடு

பகுப்பு:தமிழ்நாட்டு இந்திய விடுதலைப் போராட்ட வீரர்கள்‎
பகுப்பு:திருவிதாங்கூர் நாடு
பகுப்பு:கன்னியாகுமரி மாவட்ட மக்கள்
ஐக்கிய பாசோக்மோமோகான் கடாசான் மூருட் அமைப்பு

**ஐக்கிய பாசோக்மோமோகான் கடாசான் மூருட் அமைப்பு** அல்லது **உப்கோ** (ஆங்கிலம்: *United Pasokmomogun Kadazandusun Murut Organisation*); மலாய்: *Pertubuhan Pasokmomogun KadazandusunMurut Bersatu*) என்பது கிழக்கு மலேசியா, சபாவைச் சேர்ந்த கடசான், டூசுன், மூருட் இன மக்களையும் தீபகற்ப மலேசியாவில் பூர்வீக மக்களையும் பிரதிநிதிக்கும் ஓர் அரசியல் கட்சியாகும்.

*உப்கோ* என்று அழைக்கப்படும் இந்தக் கட்சி டான் ஸ்ரீ பெர்னர்ட் டொம்போக் என்பவரால், 1964 இல் தோற்றுவிக்கப்பட்டது. சபாவில் வாழும் கடசான், டூசுன், மூருட் இன மக்களின் உரிமைகளுக்காகவும், அவர்களின் மேம்பாட்டிற்காகவும் அந்தக் கட்சி அமைக்கப்பட்டது.

அண்மைய காலங்களில் இக்கட்சி தீபகற்ப மலேசியாவிலும் கிளைகளைத் திறந்துள்ளது. பாரிசான் நேசனல் கூட்டணியின் உறுப்புக் கட்சியாக இருக்கும் இந்தக் கட்சிக்கு, மலேசிய நாடாளுமன்றத்தில் நான்கு இடங்கள் உள்ளன.

## வரலாறு

## மேற்கோள்கள்

## மேலும் தகவல்கள்
* மலேசியப் பொதுத் தேர்தல், 2013
* பாரிசான் நேசனல்

## வெளி இணைப்புகள்

பகுப்பு:மலேசிய அரசியல் கட்சிகள்
பசுமாசுரன்

இந்து தொன்மவியலின் அடிப்படையில் **பசுமாசுரன்** (**Bhasmasura**; சஸ்கிருதம்:भस्मासुर, பஸ்மாசுரன்) என்பவர் சிவனிடம் வரம் பெற்ற அரக்கனாவார்.

## வரலாறு
விஷ்ணு புராணத்தில் மோகினி பஸ்மாசுரனை அழித்தமை பற்றி கூறப்பட்டுள்ளது. 

அசுரர்களின் அரசனான பஸ்மாசுரன் என்பவர் சிவபெருமானை நோக்கி தவமியற்றி, தான் யார் தலையில் கைவைத்தால் அவர்கள் சாம்பல் ஆகும் வரத்தினைப் பெற்றார். அதனை சிவபெருமானிடம் சோதிக்க எண்ணி அவரைத் துரத்தினார். 

அந்நேரத்தில் திருமால் மோகினி அவதாரம் எடுத்து பசுமாசுரனை தனது அழகினால் மயக்கி காமம் கொள்ளச் செய்தார். மோகம் கொண்ட பஸ்மாசுரனை தன்னுடன் ஆடும் படி கூறி, மோகினி ஆடினாள். அவளுடைய நடன முறைகளை பின்பற்றி ஆடிய பஸ்மாசுரன் தான் பெற்ற வரத்தினை மறந்து தலையில் கைவத்தார். சிவபெருமான் தந்த வரத்தின்படி பஸ்மாசுரன் அழிந்தார்.

## காண்க

## ஆதாரம்


பகுப்பு:அசுரர்
பகுப்பு:இந்து தொன்மவியல் மாந்தர்
ஞானாவரண விளக்கம்

**ஞானாவரண விளக்கம்** என்பது ஒரு உரைவிளக்க நூல். இது தோன்றிய காலம் 16-ஆம் நூற்றாண்டு. நூலாசிரியர் குருஞான சம்பந்தர். சிவஞான சித்தியார் என்னும் நூலை இது ‘ஞானாவரணம்’  எனக் குறிப்பிட்டுக்கொண்டு உரை எழுதுவதால் இந்த உரைநூலுக்கு இப் பெயர் அமைந்தது. இது பொருளுரையும் விரிவுரையுமாக அமைந்துள்ளது. சிவஞான சித்தியார் நூலில் உள்ள பரபக்கம், சுபபக்கம் என்னும் இரு பகுதிகளுக்கும் இந்த உரைவிளக்கம் உள்ளது. இந்த உரைவிளக்க நூல் முழுமையும் கிடைக்கவில்லை. சிற்சில பகுதிகள் மட்டுமே கிடைத்து அச்சிடப்பட்டுள்ளன. 

இந்த நூல் இரண்டு பிரிப்பாக அச்சிடப்பட்டுள்ளது. 
*முதல் பிரிப்பில் பரபக்கம், ஞானாந்தம் ஞானத்தின் முடிவெல்லை அளவியல் ஆகிய 3 பகுதிகள் உள்ளன.
*இரண்டாம் பிரிப்பு சுப பக்கம் பற்றியது. இதில் 4 பகுதிகள் உள்ளன.

இதில் சிவஞான சித்தியார் பாடல்களை விளக்க இந்த விளக்கவுரையின் ஆசிரியர் சில பாடல்களைத் தாமே இயற்றி இணைத்துள்ளார். 

இந்த விளக்கவுரைக்கு உரையாக வெள்ளியம்பலத் தம்பிரான் என்பவர் ‘அரும்பத விவேகம்’ என்னும் பெயரில் மேலும் ஒரு உரை எழுதியுள்ளார். இவர் ஞானாவரண விளக்கம் என்னும் நூலை ‘ஞானாவரண தீபிகை’ என்றும், தமது உரையை ‘அஸ்பஷ்ட பத போதனீயம்’ என்றும் குறிப்பிடுகிறார். திருவாரூர் நிர்மலமணி தேசிகரிடம் இவர் அருட்பேறு பெற்று இந்தப் பதவுரை நூலைச் செய்தாராம். 

ஞானாவரண விளக்கத்தில் 1161 செய்யுடகளுக்கு விளக்கங்கள் தரப்பட்டுள்ளன. விளக்கங்களின் ஊடே அருள்நமச்சுவாயர் செய்த ஞானபூசைத் திருவிருத்தம்,  தத்துவப் பிரகாசம்,  திருவாய்மொழிப் பாடல்  ஆகியவை மேற்கோள் பாடல்களாகச் சேர்க்கப்பட்டுள்ளன. 

;குருஞான சம்பந்தர் தாமாகப் பாடிச் சேர்த்த பாடல்: எடுத்துக்காட்டு 

கருது உயிர் அசத்தனுந்தான்  கணிசம்  என்பவரைப் போலத்
தரும் உயிர், சிவன் போல், என்று சைவம் ஓரிடத்தில் சொல்லும்,
பொருளை முற்றுவமை ஆக்கிப் புகல்பவர்க்கு என்றும் ஈசன்
அருள் செயான், அவரைக் கண்டால், அம்ம நாம் அஞ்சுமாறே. 

## கருவிநூல்
மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகற்கனவு

thumb|right|பகற்கனவு காணும் ஒருவர் - 1912
**பகற்கனவு** (*Daydream*) என்பது சுற்றுச் சூழல் மற்றும் உண்மை நிலையிலிருந்து தெளிவற்ற தொடர்பு, மிகுபுனைவு தன்மையுடன் கூடிய நோக்கு மூலம் குறுகிய கால தொடர்பற்றிருக்கும் நிலையாகும். இது பொதுவாக மகிழ்ச்சி, இனிமையான சிந்தனைகள், நம்பிக்கைகள், கற்பனையாக ஒரு விடயத்தைக் கடத்தல் போன்றவற்றை விழித்திருக்கும்போதே அனுபவிப்பதாகும்.

பல வகையாக பகற்கனவுகள் உள்ளன. உளவியளாலர்களிடையேல் அவற்றுக்கும் குறிப்பிடத்தக்க பொதுவாக விளங்கங்களும் இல்லை. ஆயினும், பண்புகள் மேலோட்டமான ஆளுமைச் சிதைவுவின் பொது வடிவங்களாகவுள்ளன.

## உசாத்துணை

## வெளி இணைப்பு
*

* Positive effects of daydreaming
* Daydreaming improves thinking  (Cosmos Magazine)
* Site summarising research on mind-wandering and daydreaming

பகுப்பு:கற்பனைகள்
டாலசு- வொர்த் கோட்டை பன்னாட்டு வானூர்தி நிலையம்

**டாலசு/வொர்த் கோட்டை பன்னாட்டு வானூர்தி நிலையம் ** (*Dallas/Fort Worth International Airport*, ) டாலஸ் நகருக்கும் வொர்த் கோட்டை நகருக்கும் இடையில் அமைந்துள்ள டெக்சஸ் மாநிலத்தின் மிகுந்த போக்குவரத்துடைய வானூர்தி நிலையமாகும். இது பொதுவாக  டாலசு–வொர்த் கோட்டை பெருநகரப் பகுதிகள் இணைந்த கூட்டு நகரப் பகுதிக்கு சேவை வழங்குகிறது.

டிஎஃப்டபுள்யூ  என்ற ஆங்கிலச் சுருக்கத்தினால் அறியப்படும் இந்த வானூர்தி நிலையம் உலகின் வானூர்தி இயக்கப் போக்குவரத்து மிகுந்த நிலையங்களில் நான்காவதாக உள்ளது. பயணிகள் போக்குவரத்தின் அடிப்படையில் இது உலகின் எட்டாவது போக்குவரத்து மிகுந்த வானூர்தி நிலையமாக விளங்குகிறது. அமெரிக்கன் எயர்லைன்ஸ் நிறுவனத்தின் மிகப்பெரும் முனைய மையமாக விளங்குகிறது.

டிஎஃப்டபுள்யூ நிலையம் ஒரு  வானூர்தி நிலைய நகரம் எனக் கருதப்படுகிறது.  தனியான அஞ்சலக சுட்டெண்ணைக் கொண்ட இந்நிலையத்தின் பொதுச்சேவைகளுக்கு தனி அமைப்பு உள்ளது. ஐக்கிய அமெரிக்க அஞ்சல்துறை இதற்கெனத் தனியாக  *டிஎஃப்டபுள்யூ ஏர்போர்ட், டிஎக்ஸ்* என்ற அடையாளத்தை வழங்கியுள்ளது.

 நிலப்பரப்பில் அமைந்துள்ள இந்த வானூர்தி நிலையம் நிலப்பரப்பளவில் டெக்சசின் மிகப்பெரிய ஒன்றாகவும் ஐக்கிய அமெரிக்காவில் டென்வர் வானூர்தி நிலையத்தை அடுத்து  இரண்டாவதாகவும் உள்ளது.

இந்த வானூர்தி நிலையத்தின் நிர்வாகத்தை டிஎஃப்டபுள்யூ  வானூர்தி நிலைய வாரியம் மேற்கொள்கிறது. இதன் வாரிய உறுப்பினர்களை இந்த நிலையத்தின் *உரிமையாளர் நகரங்களான* டாலசும் வொர்த் கோட்டையும் நியமிக்கின்றன.  இந்த வானூர்தி நிலையம் நான்கு புறநகர்  பகுதிகளில் அமைந்துள்ளதால், ஆளுமை குறித்த பல சட்டபூர்வ  வழக்குகள் எழுந்துள்ளன.  தனது அண்மைப் பகுதிகளுடன் சுமுக உறவை மேற்கொள்ள நிலைய வாரியம் இர்விங், யூலெசு, கிரேப்வைன், கொப்பல் புறநகர்ப் பகுதிகளிலிருந்து வாக்களிக்க உரிமை இல்லா உறுப்பினர்களை ஏற்றுள்ளது.

## மேற்கோள்கள்

## வெளி இணைப்புகள்

* 
* DFW Tower.com
* QTVR tour of DFW airline operations tower
* openNav: DFW / KDFW charts

பகுப்பு:ஐக்கிய அமெரிக்க வானூர்தி நிலையங்கள்
பகுப்பு:டெக்சஸ்
ரேணிகுண்டா

**ரேணிகுண்டா** என்பது திருப்பதியின் புறநகர் பகுதியாகும். இந்த பகுதியையும் அருகில் உள்ளவற்றையும் இணைத்து, ரேணிகுண்டா மண்டலம் உருவாக்கப்பட்டது. இதை திருப்பதியின் வாயிலாகக் கருதுகின்றனர்.

## வரலாறு
இது முற்காலத்தில் ஒரு தொடர்வண்டி இணைப்பாக திருப்பதிக்கு வரும் மக்கள் நெருக்கடியை தவிர்க்க கிழக்குப் பகுதியின் தொடர்வண்டி நிலையமாக இருந்தது. பின்னர் 1970-களில், திருப்பதி விமானத்தளம் நிருவப்பெற்றது. இது முதலில் உருவாக்கப்பட்ட தொடர்வண்டி இணைப்பு (ஆந்திர பிரதேசத்தின் புடி என்ற பகுதியுடன் இணைப்பு) என்பதால் இதனை ஆங்கிலேயர் ஒரு வணிகத்தளமாகவும் உபயோகித்தனர்.

## மக்கள்
இங்கு 78000 மக்கள் வசிக்கின்றனர். இதில் ஆண்கள் 52 சதவிகிதமும், பெண்கள் 48 சதவிகிதமும் உள்ளனர்.

இவர்களில் சராசரியாக 77 சதவிகிதம் மக்கள் கல்வியறிவு பெற்றுள்ளனர். இது  நாட்டின் மொத்தன் சராசரியான 59.5% விட அதிகம். ஆண்களின் கற்றோர் விகிதம் 83%, பெண்களில் 70 சதவிகிதமாகவும் உள்ளது. 11 சதவிகித மக்கள் 6 வயதிற்குட்பட்டவர்கள்.

## ஆட்சி
இந்த மண்டலத்தின் எண் 12. இது ஆந்திர சட்டமன்றத்திற்கு ஸ்ரீகாளஹஸ்தி சட்டமன்றத் தொகுதியிலும், இந்திய பாராளுமன்றத்திற்கு திருப்பதி மக்களவைத் தொகுதியிலும் உட்படுத்தப்பட்டுள்ளது.

## ஊர்கள்
ரேணிகுண்டா மண்டலத்தில் 31 ஊர்கள் உள்ளன.

# பாலுபல்லி
# மாமண்டூர்
# எர்ரகுண்டா
# கிருஷ்ணாபுரம்
# சீனிவாசௌதாசிபுரம்
# தர்மாபுரம் கண்டுரிகா
# ஆர். மல்லவரம்
# ஆனகுண்டா
# வெதுள்ளசெருவு
# ரேணிகுண்டா அக்ரகாரம்
# எர்ரகுண்டா
# வெங்கடபுரம்
# அன்னசாமிபல்லி
# எர்ரமரெட்டிபாலம்
# தூகிவாகம்
# எலமண்டியம்
# கொத்தபாலம்
# அதுசுபாலம்
# குரு கால்வா
# கிருஷ்ணய்ய கால்வா
# ஜீபாலம்
# நல்லபாலம்
# தாத்தய்ய கால்வா
# காஜுலமண்டியம்
# சஞ்சீவராயனிபட்டேடா
# கொற்றமங்கலம
# தண்டுலமங்கலம்
# சூரப்பகசம்
# மொலகமுடி
# அம்மவாரிபட்டேடா
# அத்தூர்

## உசாத்துணை

## புற இணைப்புகள்
* http://www.signalbox.org/overseas/india/renigunta.htm  Madras and Southern Mahratta Railway by John Hinson

பகுப்பு:ஆந்திர ஊர்களும் நகரங்களும்
பகுப்பு:சித்தூர் மாவட்டம்
கரும்புச்சாறு

thumb|கரும்புச்சாறு

**கரும்புச்சாறு** என்றும் **கருப்பஞ்சாறு** என்றும் **கரும்புப்பால்** என்றும் வழங்கப்படும் சாறு கரும்பினை பிழிவதினால் வெளிப்படும் இனிமையான தாகத்தினை தணிக்கும் சாறாகும்.

## பயன்பாடுகள்
கரும்புச்சாற்றினை காய வைத்துவிட்டால் சக்திமிக்க குளுக்கோஸ் மற்றும் ஃப்ரக்டோஸ் போன்றவை கிடைக்கும். சத்துக்கள் அருதியாக இருப்பினும் இது சக்கரையின் அளவினை ஒத்த சக்தியினை அளிக்கிறது.

## படிமங்கள்

படிமம்:Sugar Cane.jpg|இந்தியாவில் கோல்கத்தாவில் கரும்பு விற்பனை
படிமம்:Sugarcane juice vendor Hyderabad.jpg|இந்தியாவில் ஐதராபாத்தில் கரும்புச்சாறு
படிமம்:Sugarcane juice vendors, Dhaka.jpg|டாக்கா, வங்கதேசத்தில் கரும்புச்சாறு வணிகர்கள்

## உசாத்துணை

பகுப்பு:பானங்கள்
பகுப்பு:கரும்பு
பிராங்க்ஃபுர்ட் வானூர்தி நிலையம்

பொதுவாக  **பிராங்ஃபுர்ட் வானூர்தி நிலையம்** (*Frankfurt Airport*) எனப்படும் **பிராங்ஃபுர்ட் அம் மைன் வானூர்தி நிலையம்** (*Frankfurt am Main Airport*, ,இடாய்ச்சு மொழி:*Flughafen Frankfurt am Main* அல்லது *Rhein-Main-Flughafen*)  செருமனியின் பிராங்க்ஃபுர்ட்டில் அமைந்துள்ள முதன்மையான பன்னாட்டு வானூர்தி நிலையம் ஆகும்.

பிராபோர்ட் போக்குவரத்து நிறுவனத்தால் நிர்வகிக்கப்படும் இந்த வானூர்தி நிலையம் செருமனியின் மிகுந்த பயணிகள் போக்குவரத்தைக் கொண்ட வானூர்தி நிலையமாக உள்ளது. பயணிகள் போக்குவரத்தில் 2012இல் ஐரோப்பாவில்  இலண்டன் ஹீத்ரோ வானூர்தி நிலையம், சார்லசு டிகால் வானூர்தி நிலையங்களை அடுத்து மூன்றாவதாகவும்  உலகளவில் 11வதாகவும் விளங்குகிறது. 2012இல் இந்த வானூர்தி நிலையத்தை பயன்படுத்திய பயணிகளின் எண்ணிக்கை 57.5 மில்லியனாக இருந்தது. இங்கிருந்து உலகிலேயே மிகக் கூடுதலாக 113 நாடுகளிலுள்ள 264 சேரிடங்களுக்கு வான்வழிச் சேவைகள் இயக்கப்படுகின்றன. 2012இல் இந்த நிலையம்  2.07 மில்லியன் மெட்றிக் டன்களை கையாண்டுள்ளது. 

பிராங்புர்ட் வானூர்தி நிலையம் சருமனியின் தேசிய வான் போக்குவரத்து நிறுவனமான லுஃப்தான்சா, மற்றும் கேண்டர் பிளுக்டின்ஸ்ட் நிறுவனங்களின் முனைய நடுவமாக உள்ளது. இங்குள்ள இட நெருக்கடியால் லுஃப்தான்சா தனது இரண்டாவது முனைய நடுவத்தை மியூனிக் வானூர்திநிலையத்தில் அமைத்துள்ளது.  

1936ஆம் ஆண்டில் துவக்கப்பட்ட இந்நிலையம் பலமுறை விரிவாக்கப்பட்டுள்ளது. தற்போது இங்கு இரண்டு பெரிய முனையங்கள்  (முனையம் 1 மற்றும் முனையம் 2)  உள்ளன. நான்கு ஓடுபாதைகளுடன் ஆண்டுக்கு 65 மில்லியன் பயணிகளை ஏற்கும் அளவுத்திறன் கொண்டதாக விளங்குகிறது. அண்மையில் புதிய ஏர்பஸ் ஏ380 வந்து செல்வதற்கேற்ப கட்டமைப்புப் பணிகள் மேற்கொள்ளப்பட்டன. ஏ380 வானூர்திகளுக்கான பராமரிப்பு மையமும் அமைக்கப்பட்டுள்ளது. அக்டோபர் 20, 2011 அன்று நான்காவது ஓடுபாதையும் செயலாக்கத்திற்கு விடப்பட்டது. இதன்மூலம் 2020ஆம் ஆண்டுவாக்கில் எதிர்பார்க்கப்படும் 700,000 வானூர்தி இயக்கங்களின் தேவையை நிறைவேற்ற இயலும்.  2020இல் எதிர்பார்க்கப்படும்  90 மில்லியன் பயணிகளுக்காக, முனையம் 1இன் விரிவாக்கமாக  6 மில்லியன் பயணிகளுக்கான  புதிய முனைய விரிவாக்கம் அண்மையில் கட்டப்பட்டு அக்டோபர் 10, 2012இல் திறக்கப்பட்டது. 2013இலிருந்து 25 மில்லியன் பயணிகளுக்கான புதிய முனையம் 3  கட்டப்படுவது துவங்கும்.

## மேற்சான்றுகள்

பகுப்பு:செருமனி வானூர்தி நிலையங்கள்
மோபியஸ் நாடா

**மோபியஸ் நாடா** அல்லது **மோபியஸ் பட்டை** (UK /ˈmɜrbiəs/ or US /ˈmoʊbiəs/; German: [ˈmøːbi̯ʊs]) என்பது ஒரு பக்கம் மட்டுமே இருக்கும் ஒருவகை பட்டையாகும். இது எப்பக்கம் ஆரம்பித்து தொடர்ந்தாலும் இது முடிவில்லா தன்மை உடையதென காணலாம்.

## கண்டுபிடிப்பு
இது தனித்தனியாக செருமனி சார்ந்த கணிதவியல் நிபுனர்களான ஆகஸ்ட் ஃபெர்டிணாண்டு மோபியஸ் (August Ferdinand Möbius) மற்றும் ஜோஹான் பெனடிக்டு லிஸ்கிங்கு (Johann Benedict Listing) என்பவர்களால் கண்டறியப்பட்டதாகும்
. எனினும் மோபியஸ் அவர்களின் பெயரினையே இதற்கு சூட்டியுள்ளனர்.

## உருவாக்கம்
இதனை எளிதில் உருவாக்கலாம். ஒரு காகித நாடாவினை எடுத்துக்கொண்டு, ஒரு முனையினை திருப்பி பின் மறு முனையோடு இணைத்தால் மோபியஸ் நாடா உருவாகிவிடும்.

## உசாத்துணை

## புற இணைப்புகள்

பகுப்பு:இயற்பியல்
பகுப்பு:சுருள்கள்
எலுமிச்சைச்சாறு

**எலுமிச்சைச்சாறு**  என்பது எலுமிச்சையைப் பிழிவதினால் வெளிப்படும் தாகத்தினைத் தணிக்கும் சாறாகும். இதில் புளிப்புத்தன்மை மிகுதியாக இருக்கும்.

## மருத்துவப் பயன்கள்
பல நன்மைகளை மனித உடலுக்கு எலுமிச்சைச்சாறு அளிக்கிறது. சில பின்வருமாறு:
# சிறுநீரகங்கள் பிரச்சினைகளைத் தடுக்கும். முக்கியமாகக் கற்களைத்தவிர்க்கும்.
# தேனுடன் சேர்த்தோ சேர்க்காமலோ பருகினால் செம்மையான செரிமான சக்தியினை அளிக்கும்.
# தொண்டை கரகரப்புத் தன்மையினைத் தெளிய வைக்கும்.
# உடல் எடையினைக் குறைக்க வல்லது.
# உடல் சூட்டினைத் தவிர்க்கும் (குளிர்கட்டிகள் போடாது உட்கொண்டால்).
# அரிப்பை நீக்கும்
# புற்று நோய் தவிர்க்கும் பண்புகளை அளிக்கும்.
# காய்ச்சலைப் போக்கும்.
# உடலில் உள்ள கனிமங்களைச் (பொட்டாசியம், சோடியம், போன்றவை) சீராக்கும்.

## உசாத்துணை

## வெளியிணைப்புகள்

* Of the Street Sale of Ginger-Beer, Sherbet, Lemonade,&C., from *London Labour and the London Poor*, Volume 1, Henry Mayhew, 1851; subsequent pages cover the costs and income of street lemonade sellers.
* Nimbu pani/panakam recipe
* Vanilla lemonade recipe

பகுப்பு:பழச்சாறுகள்
டென்வர் பன்னாட்டு வானூர்தி நிலையம்

**டென்வர் பன்னாட்டு வானூர்தி நிலையம் ** (*Denver International Airport*, ) டென்வர், கொலராடோவில் அமைந்துள்ள ஓர் வானூர்தி நிலையம் ஆகும்.  பரப்பளவில் அமைந்துள்ள இந்த வானூர்தி நிலையமே ஐக்கிய அமெரிக்க நாட்டில் பரப்பளவில் மிகப் பெரிய வானூர்தி நிலையமாக உள்ளது. உலகளவில் மன்னர் ஃபாட் பன்னாட்டு வானூர்தி நிலையத்தை அடுத்து இரண்டாவது பெரிய வானூர்தி நிலையமாக விளங்குகிறது. இங்குள்ள ஓடுபாதை 16R/34L தான் ஐக்கிய அமெரிக்காவில் பொதுப் பயன்பாட்டிற்கான மிக நீளமான ஓடுபாதையாகும். 2012இல் உலகின் 13வது பயணிகள் போக்குவரத்து மிக்க வானூர்தி நிலையமாக உள்ளது; 53,156,278 பயணிகள் இதன் வழியாகப் பயணித்துள்ளனர்.

## மேற்சான்றுகோள்கள்

## வெளி  இணைப்புகள்

* டென்வர் பன்னாட்டு வானூர்தி நிலையம், அலுவல் வலைத்தளம்

பகுப்பு:ஐக்கிய அமெரிக்க வானூர்தி நிலையங்கள்
பகுப்பு:கொலராடோ
தொண்டை

**தொண்டை**(Throat) என்பது தலையினையும் உடலினையும் இணைக்கும் கழுத்தின் முன்புற பகுதியாகும்.

தொண்டைக்குழி என்பது தொண்டையின் அடிப்பகுதி, அதாவது மார்பின் மேற்பகுதியை குறிக்கிறது.

## பயன்கள்
# உணவினை விழுங்க உதவும்.
# மூச்சுக்குழாய் இவ்வழி செல்கிறது.
# பேச்சினை உருவாக்கும் பகுதி இங்கு உள்ளது.

## உசாத்துணை

பகுப்பு:உடல் உறுப்புக்கள்
பகுப்பு:மனிதத்தலையும், கழுத்தும்
கழுத்து

**கழுத்து** என்பது தலை மற்றும் உடலை இணைக்கும் பகுதியாகும்.

## உடற்கூறு
முதுகுநாணிகளில் C-1 முதல் C-7 வரையிலான முதல் 7 முதுகெலும்புகள் கழுத்தில் உள்ளன. சிறு எலி முதல் மிகவும் நீளமான கழுத்தினை உடைய ஒட்டகச்சிவிங்கிக்கும் இவ்விதி பொருந்தும். மூளைக்கும் உடலிற்கும் இடையேயான பரிமாற்றங்கள் இதன் வழியே நடைபெறுகின்றன.

## புற இணைப்புகள்

* American Head and Neck Society
* The Anatomy Wiz.  An Interactive Cross-Sectional Anatomy Atlas

பகுப்பு:உடல் உறுப்புக்கள்
பகுப்பு:மனிதத்தலையும், கழுத்தும்
மூச்சுக்குழாய் (முதுகுநாணி)

**மூச்சுக்குழாய்**, **மூச்சுப்பாதை** அல்லது **காற்றுக்குநாய்** என்பது மூக்கின் அடிப்பகுதியினையும், நுரையீரலையும் இணைக்கும் பாதையாகும்.

## படிமங்கள்

Image:Larynx detailed.jpg|மூச்சுக்குழாய்
Image:Gray384.png|கழுத்தின்ம முதுகுத்தண்டு (C-6) பகுதி 
Image:Gray490.png|இதயம் மற்றும் நுரையீரலின் முன்ப்புற அமைப்பு
Image:Illu08 thyroid.jpg|தைராய்டு
Image:Respiratory system-ta.svg|மூச்சுவிடும் படலம்
File:Slide6e.JPG|மூச்சுக்குழாய் (முதுகுநாணி)
File:Slide7lll.JPG|மூச்சுக்குழாய் (முதுகுநாணி)
File:Slide8mmm.JPG|மூச்சுக்குழாய் (முதுகுநாணி)
File:Slide12sss.JPG|மூச்சுக்குழாய் (முதுகுநாணி)
File:Slide10eeee.JPG|மூச்சுக்குழாய் (முதுகுநாணி)
File:Slide16eeee.JPG|மூச்சுக்குழாய் (முதுகுநாணி)
File:Slide2deded.JPG|மூச்சுக்குழாயின் சதைகள், நரம்புகள் மற்றும் உதிரநாளங்கள்
File:Slide2kuku.JPG|மூச்சுக்குழாய் (நாவின் பின்புறம்)
File:Slide3kuku.JPG|மூச்சுக்குழாய் (நாவின் பின்புறம்)


## உசாத்துணை

பகுப்பு:உடல் உள்ளுறுப்புகள்
பகுப்பு:மனிதத்தலையும், கழுத்தும்
ரோதை முனி

**ரோதை முனி** என்பது இலங்கையில் மலையகத் தேயிலைத் தோட்டங்களில் வழிபடப்படும் சிறு தெய்வமாகும். தேயிலைத் தோட்டங்களில் பணியாற்றும் தமிழ்த் தொழிலாளர்களால் நீண்டகாலமாக இச்சிறுதெய்வம் வழிபடப்பட்டு வருகிறது.

## பெயர்க் காரணம்
ரோதை என்பது *சில்லு* என்ற பொருளில் தமிழில் வழங்கும் ஒரு திசைச் சொல்லாகும். பிரித்தானியக் குடியேற்றக் காலத்தில் தேயிலைத் தொழிற்சாலைகளில் பயன்படுத்தப்பட்ட அரைக்கும் பொறிகளும் ஏனைய பொறிகளும் பாதுகாப்பற்றனவாக இருந்தன. இதனால் தொழிற்சாலைத் தொழிலாளர்கள் அடிக்கடி விபத்துக்குள்ளாகி வந்தனர். இவ்வாறான விபத்துக்களைத் தவிர்க்கும் முகமாக, தொழிற்சாலையில் தொழிலைத் தொடங்குவதற்கு முன்னர், பொறிகளின் சில்லுகளையும் வெட்டும் சுழற்பொறிகளையும் உருவகப்படுத்தும் **ரோதை முனி**யை வழிபடும் வழக்கம் ஏற்பட்டது. 

## சடங்குகள்
விடுமுறைக்குப் பின்னர் தொழிற்சாலையைக் கழுவிச் சுத்தப்படுத்தி புதிதாகப் பணிகளைத் தொடங்குவதற்கு முன்னர் ரோதை முனிக்கு படையல் வைக்கும் வழக்கம் இருந்து வந்ததாக அறியப்படுகிறது.

## இவற்றையும் பார்க்க
*சிறுதெய்வ வழிபாடு
*தமிழர் நாட்டுப்புறத் தெய்வங்கள்

பகுப்பு:தமிழர் நாட்டுப்புறத் தெய்வங்கள்
பகுப்பு:மலையகத் தமிழர் பண்பாடு
பகுப்பு:இலங்கையில் இந்து சமயம்
இலை சுருட்டி

**இலை சுருட்டி** அல்லது **இலை சுருட்டி வண்டு** (**Leaf-Rolling Weevil Beetle** or **Leaf Roller**) என்பது சிவப்பு உடல் கொண்ட வண்டினம்.

## இனப்பகுப்பு
இவற்றின் இனப்பகுப்பு பின்வருமாறு:

## உணவு
இவை இலைகளின் சாறினை உண்ணும். ஒருவகை படரும் தாவரத்தினை மட்டும் உண்கின்றன என்பதால் இவற்றின் முழுமையான வாழ்வும் அச்செடிகளிலேயே நடைபெறுகிறது.

## இனப்பெருக்கம்
இனப்பெருக்கத்தின் போது ஆண் ஒரு இலையினை தேர்ந்தெடுக்க பெண் அதன் மீது வந்து அமரும். இனப்பெருக்கத்திற்கு பின் பெண் இலையும் தண்டும் சேரும் இடத்தில் முட்டைகள் வைக்கும். ஆண் இலை சுருட்டி வண்டு அவ்விலையினை சுருட்டி வெற்றிலை போன்று உருளை வடிவமைக்கும்.

## உசாத்துணை

## புற இணைப்புகள்
* கூடு கட்டுதல்: http://www.youtube.com/watch?v=FQ60jTbrPx0
*Bugguide
*Korean Attelabidae 
* ''Homoeolabus analis'' on the UF / IFAS Featured Creatures Web site

பகுப்பு:பூச்சிகள்
திருக்குற்றால மாலை

**திருக்குற்றால மாலை** என்பது திரிகூடராசப்பரின் பதினான்கு படைப்புகளில் ஒன்றாகும். 

## காப்பு
:பூமண்ட லம்பரவும் புங்கவர்குற் றாலலிங்கர்
:நாமஞ்சேர் பாமாலை நாட்டவே - தாமஞ்சேர்
:தந்தமதத் தந்திமுகத் தந்தைதுணைச் செந்தினகர்க்
:கந்தனிணைச் செஞ்சரணங் காப்பு.

என்று காப்பினை கொண்டு தொடங்கும் இந்நூல் திருக்குற்றாலநாதரை பாராட்டி பாட அவரின் இரு பிள்ளைகளான கணபதியையும், முருகனையும் பாடியிருக்கிறார்.

## நூலின் அமைப்பு
இதில் 100 செய்யுள்கள் கலித்துறையால் இயற்றப் பெற்றுள்ளன. நெடிலடி அடியளவில் புனையப்பட்டு நான்கடிகளில் எதுகைத்தொடை கொண்டுள்ள எல்லா பாடல்களும் "குற்றாலத் துறைபவனே" என்று முடிகின்றன.

## மூலம்
* http://www.chennailibrary.com/thirikoodarasappar/thirukutralamaalai.html

பகுப்பு:சிற்றிலக்கியங்கள்
தொழில்துறை கதிரியல்

**தொழில்துறை கதிரியல்** (Industrial radiology) என்பது எக்சு மற்றும் காமா கதிர்களின் பண்புகளைப் பயன்படுத்தி தொழில்துறையில் உற்பத்திப் பொருட்களின் உள்ளே காணப்படும் பழுதுகளை எந்தவித சேதமுமில்லாமல் (Non destructive testing)  கண்டறியும் முறையும் முடிந்த நிலையில் பெறும் பொருட்கள் ஒரே கனமுடன் உள்ளதா என காணவும் கன அளவுகளைக் கட்டுப்படுத்தவும் பயன்படும் கதிரியல் துறையாகும். இத்துறையிலும் கதிரியல் காப்பு நடவடிக்கைகள் எடுக்கப்பட வேண்டும்

பகுப்பு:கதிரியக்கம்
ஆம்ஸ்டர்டம் வானூர்தி நிலையம் ஸ்கைபோல்

**ஆம்ஸ்டர்டம் வானூர்தி நிலையம்** (*Amsterdam Airport Schiphol* )  நெதர்லாந்தின் முதன்மை பன்னாட்டு வானூர்தி நிலையம் ஆகும். ஆம்ஸ்டர்டம் நகரின் தென்மேற்கில் 20 நிமிடங்கள் () தொலைவில் ஹார்லெம்மர்மீர்  நகராட்சியில் அமைந்துள்ளது. இந்த வானூர்தி நிலையம் கேஎல்எம், ஏர்கேபிளை, கொரென்டன் டச்சு ஏர்லைன்ஸ், மார்ட்டின் ஏர், டிரான்சாவியா போன்ற வான் போக்குவரத்து நிறுவனங்களுக்கு முனைய நடுவமாக அமைந்துள்ளது. மேலும் டெல்டா ஏர்லைன்சிற்கு ஐரோப்பிய முனைய நடுவமாகவும் விளங்குகிறது. இது ஒரு வானூர்தி நிலைய நகரம் எனக் கருதப்படுகிறது.

## சான்றுகோள்கள்

## வெளி இணைப்புகள்

*
*Amsterdam Airport information
*Fire Brigade Amsterdam Airport Schiphol
*Schiphol Mortuary  (Dutch only)
*
*Live air traffic tracking on Schiphol  using Casper system integrated with Google Maps
*Amsterdam Airport Rail information

பகுப்பு:நெதர்லாந்து வானூர்தி நிலையங்கள்
திரிகூடராசப்பர்

**திரிகூடராசப்பர்** அல்லது **திரிகூடராசப்பக் கவிராயர்** என்பவர்  திருக்குற்றாலக் குறவஞ்சி என்ற இசை நாடகத்தின் ஆசிரியர் ஆவார். இயற்பெயர் ராஜப்பன்.

## தோற்றம்
திரிகூடராசப்பர் தென்காசியை அடுத்துள்ள மேலகரம் என்னும் ஊரில் ஏறக்குறைய 18-ஆம் நூற்றாண்டில் பிறந்தவராவார்.  

## குலம்
இவர் சைவ வேளாளர் குலம் என்றும்; திருவாவடுதுறை ஆதீன மடத்தின் தலைவராக இருந்த மறைத்திரு மேலரகம் சுப்பிரமணிய தேசிகர் சுவாமிகளின் இளவல் ஆவார்

## இளமை
இவர் இளம்வயதில், தென்காசிக்கு அருகில் உள்ள மேலகரத்திற்கு குடிபெயர்ந்தார். இவர் தம் இளம் பருவத்திலேயே தமிழ்க்கல்வி பயின்று அதில் நன்கு தேர்ச்சிப் பெற்றார்; செய்யுள் இயற்றும் திறனும் கைவரப் பெற்றார்; அவற்றுள், மடக்கு திரிபு சிலேடை முதலிய சொல்லணிகளும், உவமை முதலிய பொருளணிகளும் சிறப்பப் பாடுதலில் வல்லுநர். விரைந்து பாடும் பேராற்றலும் கொண்டவர். திருக்குற்றாலத்தில் எழுந்தருளியிருக்கின்ற திருக்குற்றால நாதராகிய திரிகூடராசப் பெருமான் மீது பதினான்கு நூல்கள் பாடினார்.

## படைத்த நூல்கள்
# திருக்குற்றாலக் குறவஞ்சி 
# திருக்குற்றாலத் தலபுராணம்
# திருக்குற்றால மாலை
# திருக்குற்றாலச் சிலேடை வெண்பா
# திருக்குற்றால யமக அந்தாதி
# திருக்குற்றால நாதர் உலா
# திருக்குற்றால ஊடல்
# திருக்குற்றாலப் பரம்பொருள் மாலை
# திருக்குற்றாலக் கோவை
# திருக்குற்றாலக் குழல்வாய்மொழி மாலை
# திருக்குற்றாலக் கோமளமாலை
# திருக்குற்றால வெண்பா அந்தாதி
# திருக்குற்றாலப் பிள்ளைத்தமிழ்
# திருக்குற்றால நன்னகர் வெண்பா

## உசாத்துணை
2. தமிழ்ப் புலவர் வரிசை: எட்டாம் புத்தகம், இராமசாமிப் புலவர் சு.அ, திருநெல்வேலித் தென்னிந்திய சைவசித்தாந்த நூற்பதிப்புக்கழகம் (சென்னை ), 1955
பகுப்பு:தமிழ்ப் புலவர்கள்
பகுப்பு:குறவஞ்சிகள்
எஸ். எம். ஆர். வி மேல்நிலைப் பள்ளி

**எஸ். எம். ஆர். வி மேல்நிலை பள்ளி** (*S. M. R. V. Higher Secondary School*, *சிறீ மூலம்திருநாள் இராம வர்மா மேல்நிலைப் பள்ளி*) கன்னியாகுமரி மாவட்டத் தலைநகர் நாகர்கோவிலின் வடசேரி பகுதியில் இயங்கிவரும் ஒரு அரசு உதவிபெறும் மேல்நிலைப் பள்ளியாகும். இப்பள்ளி 1919ம் ஆண்டு இப்பகுதியில் உள்ள சாலியர் சமுதாயத்தைச் சார்ந்தவர்களால் ஆரம்பிக்கப்பட்டது.

1985-ல் மாநில அளவில் முதல் மாணவியை உருவாக்கிய பெருமைக்குரிய பள்ளியாகும் இது.

அப்பகுதி மக்கள் மிகுந்த அரசபக்தி உடையவர்கள். தங்களை ஆதரித்த அரசர் சிறீ மூலம் திருநாள் இராம வர்மா பெயரில் இப்பள்ளியை தொடங்கினார்கள். 2011 ஆம் ஆண்டில் மாநில அளவில் மூன்றாவது த்ரம் பெற்ற பள்ளிக்கூடமிது. பிரசிடன்ட் நாயனார், போன்றவர்களின் பெருமுயற்சியால் தொடங்கப்பட்டது.
   இப்பள்ளி மூன்று பெரும் பல்கலைக் கழக துணைவேந்தர்களை வழங்கிய பெருமைக்குரியது.முதலாவதாக முனைவர் பேராசிரியர் வி.ஐ. சுப்பிரமணியன்
   தஞ்சை தமிழ் பல்கலைக் கழக முதல் துணைவேந்தராக பணியாற்றினார்கள்.அதன் வளர்ச்சியில் பெரும் பங்காற்றினார்கள்.
   அண்ணா பல்கலைக் கழகம் நான்கு மண்டல பல்கலைக் கழகங்களாக ப்பிரிக்கப்பட்ட போது தென்மண்டலத்தில் திருநெல்வேலியில் அமைக்கப்பட்ட அண்ணாபல்கலைக்கழக த்துணை வேந்தராக முனைவர் என். காளியப்பன் அதன் துணைவேந்தராக பொறுப்பு வகித்தார்கள்

   தற்போது உலக அளவில் அறியப்பட்ட சென்னை,அடையாற்றிலுள்ள அண்ணா பல்கலைக் கழகத்தின் துணைவேந்தராக முனைவர் ஆர்.வேல்ராஜ் அவர்கள் ஆகஸ்ட்10,2021 ல் துணைவேந்தராக நியமிக்கப்பட்டடுள்ளார்கள்
   இவ்வாறு மூன்று துணைவேந்தர்களை உருவாக்கிய பெருமையினை அப்பள்ளியும் பெறுகிறது
   

## மேற்கோள்கள்

வ.ந.இ.வ.சா.அ.நிதியின் நூற்றாண்டு விழா சிறப்பிதழ் 2008
11 8 2021 நாளிட்ட பத்திரிகைகள் இந்து தமிழ்,முதலியன. 

பகுப்பு:கன்னியாகுமரி மாவட்டத்திலுள்ள அரசு உதவி பெறும் பள்ளிகள்
திருக்குற்றால நாதர் உலா

**திருக்குற்றால நாதர் உலா** என்னும் நூல் திரிகூடராசப்ப கவிராயரின் பதினான்கு படைப்புகளில் ஒன்றாகும். 

## இலக்கிய வகை
திருக்குற்றால நாதர் உலா என்பது சிற்றிலக்கிய வகைகளில் ஒன்றான "உலா" என்ற வகையில் பாடப்பெற்றுள்ளது. பாட்டுடைத் தலைவர் வீதியில் உலா வருகையில் அவரைக்காணப்பெறும் பெண்கள் அவர் மீது மையல் கொண்டு அவரது அழகினையும், புகழினையும், தன் காதலை அவர் உணராது தமக்கு பசலை நோய் வரும் தன்மையினையும் பாடுவதாக இருக்கும்.

## நூலின் அமைப்பு
இந்நூலின் பாட்டுடைத் தலைவரான குற்றாலத்தில் எழுந்தருளியிருக்கும் திருக்குற்றால நாதர் உலா வருகிறார். இதை கட்டியக்காரன் பறை சாற்றி அறிவிக்கிறான். அவரைக் கண்ட பெண்டிர் அவர் மீது காதல் கொண்டு தன் நிலையினை உரைப்பது போலவும், அவர்கள் அவர்பால் பசலை கொள்வது போன்றும் செய்யுள் நடையில் இயம்பியுள்ளார் ஆசிரியர் .

## செய்யுள் வகை
இதில் பல பா வகைகளினை எளிய நடையில் திரிகூடராசப்பர் கையாண்டுள்ளார்.

## உசாத்துணை

பகுப்பு:தமிழ் இலக்கியம்
பகுப்பு:சிற்றிலக்கியங்கள்
கன்னொருவ போர்

**கன்னொருவ போர்** (*Battle of Gannoruwa*) என்பது போர்த்துக்கேயருக்கும் இலங்கையின் கண்டி இராச்சியத்திற்கும் இடையில் நிகழ்ந்த போராகும். போர்த்துக்கேயர் கி. பி. 1638 இல் தியோகோ த மெலோ கஸ்ரோ தலைமையில் கண்டி இராச்சியத்தை ஆக்கிரமித்தனர். கன்னொருவவில் ஏற்பட்ட போரில் போர்த்துக்கேயர் தோல்வியடைந்ததுடன் தியோகோ த மெலோ கஸ்ரோவும் கொல்லப்பட்டார். இதுவே போர்த்துக்கேயரால் கண்டி மீது மேற்கொள்ளப்பட்ட இறுதிப் போராகும்.

## மேற்கோள்கள்

பகுப்பு:கண்டி இராச்சியம்
பகுப்பு:17-ஆம் நூற்றாண்டில் இலங்கை
பகுப்பு:1638 நிகழ்வுகள்
அவசரச் சட்டம் (இந்தியா)

**அவசரச் சட்டம்** என்பது இந்திய நாடாளுமன்றம், மாநில சட்டமன்றங்கள் நடைபெறாத நேரங்களில் குடியரசுத் தலைவராலோ அல்லது மாநில ஆளுநராலோ பிறப்பிக்கப்படும் சட்டமாகும். இச்சட்டங்கள் நாடாளுமன்றம் மற்றும் சட்டமன்றங்களால் பிறப்பிக்கப்படும் சட்டத்தைப் போன்றவை. ஆனால் இச்சட்டங்களுக்கு 6 வாரத்திற்குள் அல்லது 60 நட்களுக்குள் நாடாளுமன்றம் அல்லது மாநில சட்டமன்றங்களின் ஏற்பைப் பெற வேண்டும். 

## மோதி அரசின் அவசரச் சட்டங்கள்
இந்தியாவில் மே 26, 2014 முதல் நரேந்திர மோதி தலைமையிலான அரசு செயல்படத் தொடங்கியது. 20 சனவரி , 2015 வரை , 8 முறைஅவசரச் சட்டங்கள் பிறப்பிக்கப்பட்டுள்ளன.அவற்றுள் சில 
* காப்பீட்டுத்துறையில் அந்நிய முதலீட்டு வரம்பை அதிகரிப்பது. 
* மருத்துவ உபகரணங்கள் உற்பத்தித்துறையில் 100 சதவீத அந்நிய முதலீட்டைஅனுமதிப்பது.
* நிலம் கையகப்படுத்துதல் சட்டத்தில் திருத்தங்கள்.
* முறைகேடு காரணமாக ரத்து செய்யப்பட்ட நிலக்கரி சுரங்கங்களை மீண்டும் ஏலம் விட.

## மேற்கோள்கள்

பகுப்பு:இந்தியாவில் சட்டம்
:
கனேடிய அவசரச் சட்டம்

**கனேடிய அவசரச் சட்டம்** என்பது கனேடிய பாராளுமன்றத்தால் நிறைவேற்றப்பட்ட சட்டம். இது கனடாவின் பாதுகாப்பினை உறுதிப்படுத்த தேவையான செயற்பாடுகளை செய்யவும், மேலும் சட்டங்கள் வகுக்கவும் துணை புரிகிறது. இது ஜூலை21, 1988 அன்று பாராளுமன்றத்தில் ஏற்பு பெற்றது

## இணைப்புகள்
*Department of Justice - Emergencies Act text (ஆங்கிலம்)
*Commentary on the Emergencies Act (ஆங்கிலம்)

பகுப்பு:கனடாவில் சட்டம்
பூசாரிக் கைச்சிலம்பு

**பூசாரிக் கைச் சிலம்பாட்டம்** அல்லது **கைச்சிலம்பு ஆட்டம்**  என்பது இரண்டு சிலம்புகளை வைத்துக்கொண்டு ஆடும் தமிழக நாட்டுப்புற ஆட்டமாகும். மாரியம்மன் திருவிழாக்களிலும், கிராமிய தேவதைகளின் முன்பும் இவ்வாட்டம் ஆடப்படுகிறது. 'சக்தி கரகம்' எடுத்து வரும்பொழுது மாரியம்மன் தாலாட்டுப் பாடல்களைப் பாடிக்கொண்டே இச்சிலம்பாட்டம் ஆடி வருவர். மூன்று பம்பைகள், ஒரு உடுக்கை, நான்கு ஆட்டக்காரர்கள் இவை மூன்றும் சேர்ந்தே இந்தக் கூத்துவர், இதில் எது குறைந்தாலும் கூத்து நடக்காது. கையில் *பூசாரிக் கைச்சிலம்பு* என்ற இரண்டு வெண்கலத்தால் செய்யப்பட்ட  சிலம்பு இசைக்கருவியை  வைத்து ஆட்டுவர். காலில் சதங்கையும் கட்டியிருப்பர். பம்பை இசைக்கும், தவில் நாதசுர இசைக்கும் கூட இவர்கள் சிலம்பாட்டம் ஆடுகின்றனர். குருவின் துணையுடன் நையாண்டி, நடநையாண்டி போன்ற மெட்டுகளுக்கு ஏதுவாக ஆடுவர். சிலம்பின் ஒலியும், கால்களின் சதங்கை ஒலியும் நாட்டுப்புற பாடலின் இசையுடன் இணைந்து காண்பவரை ஈர்க்கும் தன்மையுடையது பூசாரி கைச் சிலம்பாட்டமாகும்.

## மேற்கோள்கள்

## வெளி இணைப்பு
* Kai Silambu Attam
* கிராமிய உடுக்கை, பம்பை, நாட்டுப்புற கலைஞர்கள் சங்கக் கூட்டம்

பகுப்பு:தமிழர் நாட்டுப்புறவியல்
பகுப்பு:தமிழர் ஆடற்கலைகள்
குடீ பாடவா

**குடீ பாடவா** என்பது மராத்தியரின் பண்டிகைகளில் ஒன்று. பத்வா என்ற சொல் சமசுகிருதத்தின் பிரதிபாத் என்ற சொல்லில் இருந்து தோன்றியது. பிரதிபாத் என்றால், நிலவு ஆண்டின் முதல் நாள். கயானா, திரினிடாட் போன்ற நாடுகளில் ஹோலி பண்டிகையை பக்வா என்று அழைக்கின்றனர்.
குதி என்றால் வெற்றிக் கம்பம் என்று பொருள். இந்து நாட்காட்டியின் சித்திரை மாதத்தின் முதல் நாள் (பெரும்பாலும் இந்நாள் மார்ச்சு மாதத்தில் வருகிறது) மராத்தியர்களின் புத்தாண்டின் முதல் நாளாகக் கொண்டாடப்படுகிறது. (இந்த நாள் தான் கன்னட, தெலுங்கு வருடப் புத்தாண்டு நாள் யுகாதியும் ஆகும்.) மராத்தியர்களின் வழக்கப்படி இந்த நாளில் இராமர் இராவணனைக் கொன்று சீதையுடன் அயோத்தி திரும்பினார். அயோத்தி மக்கள் இராமனின் வரவை குதி (வெற்றி கம்பம்) நட்டுக் கொண்டாடியதாகவும் கருதகின்றனர்.. ஆனால் வட இந்தியாவில் இந்நிகழ்ச்சி, தீபாவளி அன்று நடைபெற்றதாகக் கூறுவர். இந்த நாளில் மக்கள் புதுத் துணிகள், நகைகள் வாங்குவர். புதிய செயல்களைத் தொடங்க நன்னாளாக இந்நாள் உள்ளது. இந்நாளில் குழந்தைகள் சரசுவதிக்குப் பூசை செய்வர். இந்த நாளில் பிரம்மன் உலகைப் படைத்ததாகவும் நம்புகின்றனர். இந்நாளில் புரான் போலி, புந்து பாக் போன்ற சிறப்பு இனிப்புகளும் செய்யப்படுகின்றன.

## மேற்கோள்கள்


## மேலும் பார்க்கவும்
*மராட்டியரின் பண்டிகைகள்

## இணைப்புகள்
* Gudi Padwa Information  (ஆங்கிலத்தில்)
*Gudhipadwa, the Hindu New Year (Chaitra Shukla Pratipada) - an introduction  (ஆங்கிலத்தில்)

பகுப்பு:விழாக்கள்
பகுப்பு:மராத்தியர்கள்
பகுப்பு:இந்தியப் புத்தாண்டுகள்
பகுப்பு:இந்து சமய விழாக்கள்
சோம சூக்தப் பிரதட்சணம்

**சோம சூக்தப் பிரதட்சணம்** என்பது பிரதோச நாளில் சிவாலயத்தினை வலம் வரும் முறையாகும். 

## ஆலகாலம் துரத்துதல்

அமுதம் வேண்டி தேவர்களும் அசுரர்களும் பாற்கடலை கடைய திட்டமிட்டார்கள். அதற்காக மேரு மலையை மத்தாகவும் வாசுகி பாம்பினை கயிறாகவும் உபயோகம் செய்து பாற்கடலை கடைந்தார்கள். ஒரு கட்டத்தில் வலி பொறுக்க இயலாத வாசுகி பாம்பு ஆலகாலம் எனும் விசத்தினை கக்கியது.

அந்த ஆலகாலம் தேவர்களையும், அசுரர்களையும் துரத்தியது. சிவபெருமான் இருக்கும் இமயமலையை தேவர்கள் வலமாக சுற்றும் போது ஆலகாலம் வழிமறைத்தது. அதனால் தேவர்கள் வந்த வழியே திரும்பி சுற்ற இம்முறை ஆலகாலம் இடப்புறம் வந்து எதிர்த்தது. இவ்வாறு வலமும் இடமுமாக மாறி மாறி பயமுருத்திய ஆலகாலத்தினை சிவபெருமான் உண்டு தேவர்களை காத்தார். 

ஆலகாலம் துரத்த தேவர்கள் கையிலாயத்தினை சுற்றிய விதத்தினை சோம சூக்தப் பிரதட்சணம் என்கிறார்கள் சைவர்கள். 

## காண்க
பாற்கடல்

## ஆதாரங்கள்
 

## வெளி இணைப்புகள்

பகுப்பு:சைவ சமயம்